
Egyéni szabadszavas beszámoló

Július 19-25-ig vettem részt Rovinjban a Boldog gyermek – sikeres átmenet óvodából iskolába című képzésen. Schüssler Mónika óvodapedagógus, tanító, Boldogságóra oktató és Boldogságóra Pedagógus Nagykövet tartotta.
Elhivatott, felkészült, barátságos pedagógus!
Vasárnap délután kezdődött a program, ahol már éreztem, hogy jól választottam. 15 főből állt a csoport, két óvodapedagógus, mi többiek tanítók voltunk. Érkeztek Zentáról (Szerbia) ketten, valamint Komárnoból (Szlovákia) is kollégák, így nemcsak  Magyarországról jöttünk. A bemutatkozó beszélgetésből látszott, hogy remekül fogunk együtt dolgozni.
Az egyik nap megnéztük, hogy Svédországban, Dániában, az Egyesült királyságban mikor kezdik a gyerekek az iskolát, máskor pedig angolul néztünk megy egy kisfilmet egy külföldi iskolából. Minden nap volt kitekintés.
Mindig azzal kezdtük a napot, hogy húztunk egy pozitív gondolat kártyát, ami kinn volt egész délelőtt a padon.
Hétfőn arról beszélgettünk, hogy szerintünk milyen a jó iskola, mit várhatunk el egy leendő első osztályos gyermektől. A felgyorsult, rohanó világban fontos, hogy tudjunk lassítani. Ezekre vettünk különböző példákat, ötletbörzét tartottunk. Eközben kártyajátékokkal ismerkedtünk meg, játszottunk:
· Hogy vagy?
· Értsünk szót!
 
Kedden a részképességek fejlesztési lehetőségeiról hallgattuk Mónikát:
Értékpiramis: figyelem, szocialitás, beszéd, szem- és kézkoordináció, nagymozgás.
Ekkor is szóba került, hogy hogyan tudunk csendet teremteni: Csendmanó: csak az beszélhet, akinél van a manó.
Megállapítottuk, hogy a meseolvasásnak – nem tv nézésnek, - milyen nagy szerepe van a szókincsfejlesztésben. Ugyancsak fontos a kézműveskedés, rajzolás, gyurmázás. 
Prof. Dr. Gyarmathy Éva előadásába hallgattunk bele: Ott hangzott el, , hogy az 1. osztályosok között akár 3 év különbség is lehet. Ő ajánlotta: BUKFENC: Játékkatalógus a tanulási zavar megelőzéséhez.
Ekkor, a Mónika beiktatott játékokat, amiket nagy élvezettel játszottunk mi is: 
· Tolljáték
· Bábuérintés
· Tárgyátadás
Újabb kártyákkal ismerkedtünk meg: Hogy vagy? Szívmanó, Szupererő 
Végül három légzéstechnikát mutatott:
1. méhecske 
2. Betűlégzés
3. Téglalap légzés
4. Végtelen légzés.
Ezek jó gyakorlatok arra is, ha pl. a szünetről jönnek fel, és meg kell, hogy nyugodjanak.
Szerdán az IQ és az EQ fontosságáról beszélgettünk. Megállapítottunk, hogy az érzelmek fejlesztése is mennyire fontos!
Egy játékkal kezdtünk, ami nagyon tetszett: képek alapján meg kellett keresni a megfelelő érzelmet, pl. öröm, undor, meglepődée stb.
Most is megismertünk egy kártyát: Értsünk szót! Egyetértettünk abban, hogy mennyire fontos a mese, a bábozás, a szerepjátékok.
A düh kifejezésére hallottunk pár remek ötletet: nem azt mondjuk, hogy ne legyen dühös, hanem hogy hogyan legyen dühös. Ne csak a jó és a rossz szavakat használják.
Csütörtökön elérkezett az általam már nagyon várt Boldogságóra program megismerése. 
Mi a boldogság?
50% gének, 10 % életkörülmény, 40 % tanulható a boldogságnak.
A kő, amelyet erre a napra hozni kellett, végig a kezünkben volt, a nap zárásakor tettük le, mint egy nagy terhet. 
Szívesen játszottunk a lufival: 3 lufit kellett a levegőben tartanuk, majd a bokánkra erősítve ki kellett durrantanunk a másikét. Remek hangulatban játszottunk, mint a gyerekek!
Majd Hála táviratot írtunk, valamint ötsorost. 
Végül Bagdi Bella dalaiból hallgattunk.
Pénteken ismét Bagdi Bella dalával kezdtük: Napindító, Jó emberré csak a szívemmel válhatok
Mindenkinek kellett írni magáról két igaz és egy hamis állítást. Ki kellett találni, hogy ki írhatta, és melyik lehet a hamis állítás. Az öt nap után szinte mindenkire ráismertünk. Nekem ez tetszett a legjobban.
Összehasonlítottuk a 20-30 évvel ezelőtti gyerekeket a mai kor gyerekeivel. Kérdőíveket néztünk meg, tanító, óvónő, iskolás gyerek szülője, óvodás gyerek szülője.
Elérkezett a szombat. amikor összegeztük a korábbi napokat, mindenki pár mondatot mondott. A hajókirándulás is remek hangulatú volt, már együtt voltunk, mint ismerősök.
Szívből örülök, hogy részt vehettem! Nagyon felkészült volt az előadó, Mónika, jól felépített tematikából állt a képzés.
Dérné Laczhegyi Zsuzsanna

